CELEX: 62010TN0058
Language: fi
Date: 2010-02-11 00:00:00
Title: Asia T-58/10: Kanne 11.2.2010 — Phoenix-Reisen ja DRV v. komissio

1.5.2010   
            
            
               FI
            
            
               Euroopan unionin virallinen lehti
            
            
               C 113/49
            
         Kanne 11.2.2010 — Phoenix-Reisen ja DRV v. komissio
   (Asia T-58/10)
   2010/C 113/79
   Oikeudenkäyntikieli: saksa
   
      Asianosaiset
   
   
      Kantajat: Phoenix-Reisen GmbH (Bonn, Saksa) ja Deutscher Reiseverband eV (DRV) (Berliini, Saksa) (edustaja: asianajaja R. Gerharz)
   
      Vastaaja: Euroopan komissio
   
      Vaatimukset
   
   
               —
            
            
               vastaajan 19.11.2009 tekemä päätös, joka annettiin tiedoksi 11.12.2009 päivätyllä kirjeellä ja jolla se kieltäytyi ryhtymästä toimenpiteisiin Saksan liittotasavallan maksukyvyttömyysavustuksena myöntämän valtiontuen johdosta, on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat ovat nostaneet kanteen komission 19.11.2009 tekemästä päätöksestä K(2009) 8707 lopullinen, joka koskee valtiontukea NN 55/2009 — Saksa; väitetty valtiontuki maksukyvyttömyysavustuksen ja sen rahoittamisen muodossa. Komissio katsoi kyseisessä päätöksessä, että asianomainen toimenpide ei ole EY 87 artiklan 1 kohdassa tarkoitettua valtiontukea.
   Kanteensa tueksi kantajat väittävät, että maksukyvyttömien yritysten tukemista ei voida perustella direktiivillä 80/987/ETY, (1) koska sillä suojellaan yksinomaan maksukyvyttömän yrityksen työntekijöitä eikä itse yritystä. Kantajat katsovat, että Saksan liittotasavallan oikeuskäytännön perusteella maksukyvyttömät yritykset hyötyvät suoraan maksukyvyttömyysavustuksista. Kantajat väittävät edelleen, että esimerkit yhteisön muista jäsenvaltioista osoittavat, että direktiivi 80/987/ETY voidaan panna täytäntöön kilpailijoita lainvastaisesti tukematta.
   
      (1)  Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annettu neuvoston direktiivi 80/987/ETY (EYVL L 283, s. 23).